Mary Steen

Mary Steen, naskita kiel Mary Dorothea Frederica Steen (Hvilsager Sogn, la  - Kopenhago, la ) estis dana fotistino kaj ano de la porvirina movado.

Ŝi naskiĝis en vilaĝo inter Aarhus kaj Randers, en Jutlando, kiel filino de instruisto. Adoleskaĝa, ŝi transloĝiĝis al la ĉefurbo Kopenhago por studi, sed ŝi tiam malkovris, ke ŝi ne adaptiĝus al oficeja laboro. Ŝi tiam entreprenis trejnadon pri fotado en Svedio kaj en Kopenhago.

En 1884 Mary malfermis sian fotostudion, kiu funkciis ĝis 1918. Ŝi fariĝis la unua fotistino de la dana reĝa familio kaj je la invito de Alexandra de Danio, ŝi fotis ankaŭ la britan reĝan familion.

Famkonata, ŝi batalis por plibonigo de la vivkondiĉo de danaj virinoj kaj de laboristoj ĝenerale, per propono de almenaŭ duontaga ripozo en dimanĉoj.

 Kelkaj fotoj faritaj de Mary Steen 

Kategorio:Danaj fotistoj
Kategorio:Danaj feministoj
Kategorio:Pioniroj de fotografio